1972-ին վերադարձած է Ճերահփաշայի բժշկական բաժանմունք, աւելի ուշ ստացած է դոցենտի, 1979-ին` փրոֆէսըրի կոչում: Գերմաներէնէն բացի՝ ինքնուրոյն ուսումնասիրած է նաեւ ֆրանսերէն եւ անգլերէն: Աշխարհի շարք մը երկիրներու մէջ կազմակերպած է դասախօսութիւններ եւ խորհրդակցութիւններ: Միջազգային շարք մը պարբերականներու մէջ տպագրուած են Կոթողեանի աւելի քան 300 գիտական յօդուածները: Ան նաեւ մաշկային հիւանդութիւններու վերաբերեալ՝ հեղինակած է երկու գիրք: